Tonton Trailer Terbaru Filem Korea The Divine Fury
Lotte Entertainment telah melancarkan trailer terbaru filem aksi Korea akan datang berjudul The Divine Fury. Anda boleh tonton trailer tersebut dipemain video dibawah. Filem ini dibintangi Park Seo Joon sebagai Yong Hoo, seorang atlet MMA yang bekerjasama dengan Paderi Ahn, seorang exorcist dari Vatican (Ahn Sung Ki). Bersama-sama, kedua-dua lelaki itu memulakan perjuangan berbahaya terhadap kuasa jahat mistik yang menimbulkan kekacauan di dunia manusia. Woo Do Hwan membawa watak Ji Shin, seorang karakter misteri dengan kebolehan luarbiasa untuk melihat kelemahan orang lain dan menggunakannya untuk mengambil kesempatan. The Divine Fury diarahkan dan ditulis sendiri oleh Jason Kim. Ini merupakan filem kedua Park Seo Joon bersama Jason Kim selepas filem Midnight Runners. Filem aksi ini akan menemui penonton di Korea mulai Julai 2019.